AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo visuomeninės organizacijos Alantos bendruomenės centro (toliau – Bendruomenė) 2019 m. gegužės 29 d. prašymą Nr. SR-10, kuriuo prašoma perduoti mokyklos pastatą, esantį Molėtų r. sav., Alantoje, Dariaus ir Girėno g. 2. Perduotose patalpose bus vykdomas projektas „ Bendruomeninių vaikų globos namų ir vaikų dienos centrų tinklo plėtra Molėtų rajono savivaldybėje“. Pastate jau 15 m. veiklą vykdo Alantos BC vaikų dienos centras „Daigelis“. Bendruomenė teikia socialines ir ugdymo paslaugas, organizuoja laisvalaikį, vykdo edukacines veiklas.

Bendruomenė raštu įsipareigoja atlikti perduoto turto einamąjį ir kapitalinį remontus. Raštai pridedami.

Prašoma perduoti savivaldybės nekilnojamąjį turtą, kurį šiuo metu valdo Molėtų rajono savivaldybės administracija. Molėtų r. Alantos gimnazijos direktoriaus 2019 m. gegužės 29 d. įsakymu Nr. V1-113 „Dėl savivaldybės turto pripažinimo nereikalingu Molėtų r. Alantos gimnazijos funkcijoms vykdyti“ turtas pripažintas nereikalingu funkcijoms vykdyti ir siūloma jį perduoti pagal panaudos sutartį.

Parengto sprendimo projekto tikslas – perduoti 10 metų Savivaldybei nuosavybės teise priklausantį ir šiuo metu Molėtų r. Alantos gimnazijos patikėjimo teise valdomą nekilnojamąjį turtą pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 12, 16 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 3, dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ 2.4, 4.2, 5.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas projektui vykdyti ir įstatuose nurodytai veiklai vykdyti.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.